Eksamensoppgave+Ferdig

=Hvordan forholder fremtidens militære ledere seg til sosiale medier?= Sosiale medier griper inn i våre private liv og på arbeidsplasser på en måte som vi ennå ikke aner konsekvensen av. Dette samspillet mellom teknologi, samfunn og organisasjon er rammene for denne oppgaven. Nye teknologier påvirker samfunnet. De som tidlig forstår å utnytte ny teknologi kan ofte skape nye, smarte forretningsmodeller, men det krever også at man forstår hvordan nye teknologier griper inn i sosiale prosesser (Krokan, 2010). Mennesker er et vanedyr. Gjennom årenes løp etablerer vi vår måte å gjøre tingene på. Et mønster som synes vanskeligere å bryte med årene. Vanefenomenet er noe av forklaringen på at unge mennesker lettere tar i bruk ny teknologi enn eldre. For å skape fordeler ved bruk av ny teknologi, trenger vi også å utfordre våre vaner. Arbeidsprosessene må endres i takt med innføringen av ny teknologi. I et organisasjonsperspektiv er det lederen som er ansvarlig for slike endringsprosesser (Martinsen, 2009). Hvis ikke lederen i ord og handling viser vei for hvordan ny teknologier kan og skal brukes, er det lite sannsynlig at disse teknologiene vil spille en formel rolle i bedriftens forretningsutvikling. De siste årene har det skjedd en eksplosjon i bruken av sosiale medier. Helt øverst på toppen troner Facebook med sine [|2,4 millioner norske brukere (halogen.no).] I tillegg kommer tjenester som LinkedIn, Biip, MySpace, Twitter og blogging, for å nevne noen. Oppslag i aviser tyder på at mange ledere har problemer med å forstå hvordan sosiale medier skal inngå i arbeidshverdagen. Pressen skriver ukentlig om personer som kommer med uheldig uttalelser på Facebook eller Twitter, som får store konsekvenser. VG sin avsløring av Vizeums svertekampanje på Facebook mot SAS, viser også at sosiale medier kan utnyttes kynisk for å oppnå en konkurransefordel (vg.no). Sosiale medier er til glede og besvær, og eksemplene vitner om et økende kompetansebehov i bruken av sosiale medier, noe Howard Rheingold har kalt social media literacy. Hvordan forholder ledere seg til sosiale medier? [|Ukeavisen ledelse] skriver at 6 av 10 ledere ikke ser nytten i sosiale medier. De ansatte i bedrifter blir anklaget for å kaste bort arbeidstid på sosiale medier, noe som fører til at enkelte ledere innfører forbud mot sosiale medier i frykt for produktivitetstap (ukeavisenledelse.no). Men det finnes også en annen gruppe ledere som ser og forstår de sosiale endringene som skjer i samspillet med denne teknologien, og vet å utnytte dette til sin fordel i forretningsutviklingen. De forstår at selve nettverkskonstruksjonen skaper muligheter som nettverkseffekter og increasing returns (Krokan, 2010), men også at ansatte ønsker tilgang til disse tjenestene for å trives i jobben. Disse lederne legger til rette for en fornuftig bruk av sosiale medier i sine bedrifter. De aller fleste ledere i dag er digitale immigranter (Prensky, 2001). De er født i en tid hvor digitale tjenester ikke eksisterte eller var i sin spede barndom. Ved Luftkrigsskolen i Trondheim utdannes morgendagens ledere i Luftforsvaret. Dette er en elevgenerasjon som er født inn i den digitale verden. Som ikke kjenner til et liv uten internett. De såkalte digitalt innfødte. Hvordan ser de nytten av sosiale medier? Er sosiale medier kun et uttrykk for sosial samhandling som foregår på fritiden? Vi har spurt fremtidens militære ledere om deres forhold til sosiale medier.

= = Vår problemstilling er: ** Hvordan forholder fremtidens militære ledere seg til sosiale medier? ** Denne problemstillingen ønsker vi å besvare gjennom følgende forskerspørsmål:
 * 1) Hvordan bruker de sosiale medier i hverdagen?
 * 2) Hvordan ser de behovet for retningslinjer for bruk av sosiale medier i arbeidslivet?
 * 3) Hvilke holdninger har de til større bruk av sosiale medier i jobbrelaterte arbeidsprosser?

Resten av oppgaven kan du lese [|her].